Di ṭṭiq i d-yettban werfiq, at zik ur d-nnin ara lemtel-agi akka kan imi yesɛa lmeɛna acku amdan ur yezmir ara ad yidir d awḥid, neɣ ad yaɛzel iman-is, ur yezmir ara bla tdukli, imi tadukli i d assaɣ i t-yezdin akked wid iqarben ɣur-s, wid ukkud yettili d wid ukud yesɛedda lwaqt, amdan yetteḥwiǧi amwanes, win ara t-irefden ma yeɣli, maca ilaq ad yissin ad yefren imdukal yelhan wid ara ibedden ides mi ara yeɣli neɣ mi ara yili di teswiɛin n ṭṭiq, ilaq ad yuklal isem n umdakel i as-yettunefken.